kardosdrur/scandi-wiki huggingface dataset:
VM i strandhåndbold 2008

Verdensmesterskabet i standhåndbold 2008 var det tredje VM i strandhåndbold for mænd og kvinder, og slutrunden med deltagelse af 12 herre- og 12 kvindehold blev afviklet i Cadiz i Spanien i perioden 9. – 13. juli 2008.

Mændenes VM-titel gik til Kroatien, der vandt 2-1 (21-14, 18-19, 9-4) i finalen over de forsvarende mestre fra Brasilien, og som dermed blev verdensmestre for første gang. Bronzemedaljerne blev vundet af Serbien, der besejrede Egypten 2-0 (14-12, 19-14) i bronzekampen.

Kvindernes mesterskab blev ligeledes vundet af Kroatien, som i finalen besejrede værtslandet Spanien med 2-0 (13-10, 14-8). I bronzekampen vandt de forsvarende mestre Brasilien 2-1 (13-10, 10-20, 5-0) over Italien.

Mænd

Indledende runde 

De 12 hold var inddelt i to grupper med seks hold, som spillede alle-mod-alle. De to bedste hold i hver gruppe gik videre til semifinalerne. Treerne og firerne gik videre til placeringskampene om 5.- 8.-pladsen, mens femmerne og sekserne måtte tage til takke med placeringskampe om 9.- 12.-pladsen.

Gruppe A

Gruppe B

Placeringskampe

Finalekampe

Kvinder

Indledende runde 

De 12 hold var inddelt i to grupper med seks hold, som spillede alle-mod-alle. De to bedste hold i hver gruppe gik videre til semifinalerne. Treerne og firerne gik videre til placeringskampene om 5.- 8.-pladsen, mens femmerne og sekserne måtte tage til takke med placeringskampe om 9.- 12.-pladsen.

Gruppe A

Gruppe B

Placeringskampe

Finalekampe

Kilder / eksterne henvisninger 
IHF – III Men's and Women's Beach Handball World Championships 

VM i håndbold
Håndbold i 2008
Black Ice (album)

Black Ice er det 15. studiealbum fra AC/DC og udkom 17. oktober 2008. Albummet er produceret af Brendan O'Brien i Bryan Adams' studie i Vancouver, Canada. Black Ice var det anden mest sælgene album i 2008 med et salg på ca 10 millioner eksemplarer.

Nummerliste 
Alle sange er skrevet af Angus og Malcolm Young.

 "Rock 'N Roll Train"
 "Skies on Fire"
 "Big Jack"
 "Anything Goes"
 "War Machine"
 "Smash 'N' Grab"
 "Spoilin' for a Fight"
 "Wheels"
 "Decibel"
 "Stormy May Day"
 "She Likes Rock 'N' Roll"
 "Money Made"
 "Rock 'N' Roll Dream"
 "Rocking All the Way"
 "Black Ice"

Musikere 
 Brian Johnson – Vokal
 Angus Young – Lead guitar, Slide guitar på "Stormy May Day" 
 Malcolm Young – Rytmeguitar, bagvokal
 Cliff Williams – Bas, bagvokal
 Phil Rudd – Trommer

Album fra 2008
Overgaden. Institut for Samtidskunst

Overgaden. Institut for Samtidskunst er en selvejende institution for udstilling, debat og formidling af samtidskunst i Danmark etableret i 1986. Instituttet holder til i en tidligere fabriksbygning på Ovengaden Neden Vandet ved Christianshavns Kanal. Den er fra 1887 og tegnet af Frederik Bøttger. Der er tale om et af Københavns mest eksperimenterende udstillingssteder for samtidskunst.

Overgaden finansieres af en bevilling fra Statens Kunstfond samt støtte fra private fonde og sponsorer.

Kilder 
 Bygningen  hos "indenforvoldene.dk"

Eksterne henvisninger 
 Overgaden. Institut for Samtidskunst – officiel website

Christianshavn
Kunstmuseer i København
Museer etableret i 1986
Overgaden

Overgaden oven Vandet (lige husnumre) og Overgaden neden Vandet (ulige husnumre) er to gader på Christianshavn på hver sin side af Christianshavns Kanal. "Over" i gadenavnene er en forvanskning af det tyske Ufer, der betyder "kyst" eller "bred", mens "oven" og "neden" henviser til de to dele, Christianshavn er delt i. Gaderne blev anlagt på foranledning af Christian 4.

I de to Overgader, der hver især kun har huse på den side, der vender væk fra kanalen, ligger en del karakteristiske huse, f.eks. Søkvæsthuset i Overgaden oven Vandet 58-64.

Overgaden. Institut for Samtidskunst ligger i Overgaden neden Vandet 17, og gourmetrestauranten Era Ora, der har en stjerne i Michelinguiden, ligger Overgaden Neden Vandet 33B.

Referencer

Eksterne henvisninger 

Gader i Indre By (København)
Christianshavn
Snejbjerg S. G. & I.

Snejbjerg Skytte- Gymnastik og Idrætsforening er en skytte-, gymnastik- og idrætsforening, der har sin oprindelse i 1879.

Historie 
Søren Hansen var i foråret 1879 initiativtager til oprettelse af en skytteforening. De havde en skydebane ved Gødstrup, hvor de 14 karle skød udover vandet med deres forladegeværer. Årskontingentet var 2 kr. De som tror, at restriktioner for rygere er noget nyt – må tro om. Regulativet foreskrev: Ved Riflens Ladning eller ved selve Skydningen maa Tobaksrøgning ikke finde sted.

Karlegymnastikken var med fra starten, i 1901 også et tilbud til drenge og i 1905 var gymnastiktilbudet udvidet til både karle, drenge og piger.

I 1935 blev der besluttet en ny foreningsstruktur med en fællesforening og grupper med gruppeformænd. Den første fællesformand blev Jens Haunstrup og gymnasterne valgte Peder Kølbæk, skytterne Ludvig Haunstrup.

Snejbjerg S. G. & I. har i dag en meget bred vifte af idræts- og kulturtilbud til sine godt 1900 medlemmer. 
Floorball, 
Skydning, gymnastik, fodbold, håndbold, tennis, badminton, svømning, motion, amatørteater, seniorsport, cykelmotion, aktiv samvær.

Eksterne henvisninger 
 Officiel hjemmeside

Idrætsforeninger i Danmark
Herning Kommune
Ole Wøhlers Olsen

Ole Wøhlers Olsen (født 27. januar 1942) er pensioneret dansk ambassadør. Han har arbejdet som ambassadør i Saudi Arabien med sideakkrediteringer i Oman og Yemen 1987-94, som ambassadør i Chile med sideakkreditering i Peru 1994-99, som ambassadør i Syrien med sideakkrediteringer i Libanon og Jordan 1999-2005, og som ambassadør i Algeriet med sideakkredteringer i Tunesien, Libyen og Mauritanien 2006-10.

Ole W. Olsen, der er praktiserende muslim, var ansat i det danske udenrigsministerium 1969-2010. I forbindelse hermed har han udover ovennævnte lande gjort tjeneste i Marokko, Angola og Philippinerne. I 1993 foretog han en "umra"pilgrimsfærd på cykel fra Riyadh til Mekka. 

Under den dansk-støttede invasion af Irak fra 2003 blev Ole Wøhlers Olsen i 2003 udpeget som koordinator for en af de fire USA-ledede provisoriske autoriteter, Coalition Provisional Authority (CPA), i Basra for Iraks sydligste fire provinser. De øvrige tre koordinatorer i Iraks øvrige 14 provinser var alle fra USA.

Olsen kritiserede sine amerikanske overordnede i Baghdad for mangelfuld bistand til genopbygning i regionen samt for utilstrækkelig sikkerhedsmæssig støtte. Tre måneder før hans kontrakt udløb, blev Ole W. Olsen udskiftet med en britisk koordinator, hvorefter han vendte tilbage til sin daværende post som dansk ambassadør i Damaskus.

Ole W. Olsen har siden 1981 været medlem af Eventyrernes Klub.

Efter sin pensionering fra Udenrigstjenesten i 2010 arbejder Ole W. Olsen fra tid til anden som foredragsholder og som rejseleder i Nordafrika og Mellemøsten.

Dekorationer 
 Ridder af 1. grad af Dannebrogordenen
 Den Egyptiske Republiks Orden
 Den phillipinske Sikatuna Orden
 Den chilenske Storkors Orden
 Den syriske Storkors Orden

Noter 

 Medforfatter til bogen "Danmark og verden efter den kolde krig", Syddansk Universitetsforlag 2015

Ambassadører fra Danmark
Personer fra krigen i Irak
Eventyrere fra Danmark
Personer i Kraks Blå Bog
Danske muslimer
Riddere af 1. grad af Dannebrog
Alexander Farnerud

Alexander Farnerud (født 1. maj 1984 i Landskrona, Sverige) er en svensk tidligere fodboldspiller. Han sparker bedst med venstre ben og spiller helst offensiv midtbane. Mellem juli 2008 og januar 2011 var han tilknyttet Brøndby IF i den danske Superliga.

Tidligere klubber: Landskrona BoIS, RC Strasbourg, VfB Stuttgart og Brøndby IF.

Eksterne kilder og henvisninger 

Fodboldspillere fra Sverige
Fodboldspillere fra RC Strasbourg
Fodboldspillere fra VfB Stuttgart
Fodboldspillere fra Brøndby IF
Fodboldspillere fra BSC Young Boys
Fodboldspillere fra Landskrona BoIS
Personer fra Landskrona
Max von Schlebrügge

Max von Schlebrügge (født 1. februar 1977) er en svensk fodboldspiller, der tidligere har spillet for Hammarby.

Han har spillet for Brøndby IF, hvor han kom til fra den belgiske klub RSC Anderlecht den 3. januar 2008 på en 4-årig kontrakt. Han spiller primært i midterforsvaret, men dækker også positionen som venstre back.

Privat 
Hans farmor var halvsøster til modellen Nena von Schlebrügge, der var mor til skuespilleren Uma Thurman.

Referencer

Eksterne henvisninger 
 Max von Schlebrügge  på guardian.touch-line.com

Fodboldspillere fra Sverige
Fodboldspillere fra Hammarby IF
Fodboldspillere fra IF Brommapojkarna
Fodboldspillere fra RSC Anderlecht
Fodboldspillere fra Brøndby IF
Reglen om udebanemål

Reglen om udebanemål er en metode, som i fodbold og håndbold benyttes til at finde vinderen af to playoff-kampe, der samlet er endt uafgjort. Reglen siger, at det hold, som har scoret flest mål på udebane, samlet vinder. Den benyttes ofte i cupturneringer og andre typer af turneringer, der spilles efter knockout-princippet. Hvis reglen ikke kan afgøre kampen (når de to hold har scoret det samme antal udebanemål) fortsætter kampen typisk i forlænget spilletid, og hvis stillingen stadig er lige, kan kampen blive afgjort i en straffesparks- eller straffekastkonkurrence.

Fodboldregler
Håndboldregler
Anders Eggert

Anders Eggert Magnussen (tidligere Jensen, født 14. maj 1982 i Aarhus) er en dansk tidligere håndboldspiller. Efter at have spillet i danske klubber som GOG Svendborg og Brabrand IF havde han en 10 år lang karriere i den tyske topklub SG Flensburg-Handewitt. På pensionstidspunktet spillede han i Skjern Håndbold. Eggert spillede venstre fløj.

Landshold 
Eggert fik debut på det danske landshold i 2003 og opnåede i alt 160 landskampe og 581 mål. Han har været med til VM 2009, EM 2010, VM 2011 (sølv) og EM 2012 (guld). I 2010 fik han sit gennembrud, hvor han blandt andet afgjorde kampen mod  i mellemrunden med et straffekast efter tid. Samme år blev han valgt til årets landsholdsspiller. I mange år stod han på landsholdet (som tidligere i Flensborg) i skyggen af Lars Christiansen, men da Ulrik Wilbek skulle udtage spillerne til OL i London 2012, hvor der kun kan bruges fjorten spillere mod seksten ved andre slutrunder, valgte han Eggert som den eneste venstre fløj.

Noter

Eksterne henvisninger 

 
 Om Eggert, anderseggert.dk, læst 29.12.12

Håndboldspillere fra Danmark
Personer fra Aarhus
Håndboldspillere fra Brabrand IF
Håndboldspillere fra GOG
Håndboldspillere fra SG Flensburg-Handewitt
Olympiske håndboldspillere fra Danmark
Deltagere for Danmark ved sommer-OL 2012
Håndboldspillere ved sommer-OL 2012
Håndboldspillere fra Skjern Håndbold
68'erne

68'ere, 68'erne eller 68-generationen er dem der var omkring 18 til 25 år i 1968. Begrebet 68'erne sammenkædes med ungdomsoprøret og studenteroprøret, der begge havde deres højdepunkt i 1968.

68'ernes drivkraft i ungdomsoprøret og studenteroprøret var efterkrigstidens undertrykkende autoritær traditionalisme, men især afskyen mod Vietnam-krigen, derudover et skolesystem med kæft trit og retning og fysisk afstraffelse, universitetsundervisning med professorvælde og militær med 16 måneders værnepligt. Der er senere kommet kritik af 68'erne, som efter nogens mening var de første til at nyde uden først at skulle yde, som deres forældre gjorde, begreberne som solidaritet og antiracisme var ikke 68-generationens opfindelse, men noget der tilhørte tidsånden

68'erne skabte med ungdomsoprøret et kulturel nybrud, og studenteroprøret medførte mere demokrati på universiteterne, men 68'erne indførte selv adgangsbegrænsning på universiteterne efter de selv havde fået deres uddannelse på universiteterne, hvor de selv havde kæmpet for ligestilling og fri adgang.. 

68'erne startede miljøbevægelserne som for eksempel NOAH, de fik gang i debatten om energipolitikken og rettede kritik af arbejdsmiljøet med blandt andet malerrapporten

68-generationen var mangfoldig, den mest kritiske og kreative i det 20. århundrede, dette, sammenholdt med de var den største generation nogensinde, var årsagen til, at de skabte omfattende ændringer af samfundet

Referencer 

Kulturelle generationer
Wizet

Wizet er et sydkoreansk firma, der blandt meget andet har oprettet det succesfulde MapleStory, der har over 50 millioner spillere verden over.

Referencer 

Etableret i 2001
Computerspilsvirksomheder fra Sydkorea
Virksomheder i Seoul

simple:Nexon
Hilgertshausen-Tandern

Hilgertshausen-Tandern er en kommune i Landkreis Dachau, i Regierungsbezirk Oberbayern i den tyske delstat Bayern, med godt 3.100 indbyggere. Kommunen blev dannet i 1978 ved en sammenlægning af de tidligere selvstændige Hilgertshausen og Tandern kommuner.

Geografie 
I kommunen ligger 26 landsbyer og bebyggelser. Ud over Hilgertshausen og Tandern er det Buxberg, Ed, Eichenried, Gartelsried, Gumpersdorf, Hollerschlag, Mannried, Michelskirchen, Neßlholz, Niederdorf, Oberdinkelhof, Oberdorf, Obertsloh, Pirket, Pranst, Reichel, Stadelham, Thalhof, Thalmannsdorf (med Larezhausen), Thonhof, Unterdinkelhof, Weiherhaus, Weitenwinterried og Winterried.

Eksterne henvisninger 

 
 Kirker og kapeller i Hilgertshausen-Tandern
Karlsfeld

Karlsfeld er en kommune i Landkreis Dachau, i Regierungsbezirk Oberbayern i den tyske delstat Bayern, med godt 18.100 indbyggere.

Geografi 
Karlsfeld ligger få kilometer sydøst for byen Dachau, og er nærmest en forstad til denne.
Der er 4 bydele i Karlsfeld:
 Karlsfeld
 Obergrashof
 Rothschwaige
 Waldschwaige

Eksterne henvisninger
Markt Indersdorf

Markt Indersdorf er en købstad i Landkreis Dachau, i Regierungsbezirk Oberbayern i den tyske delstat Bayern, med godt 10.000 indbyggere.

Historie 
Byen er kendt i mere end 1000 år, og er nævnt allerede i 972 , og nogle stednavne i kommunen allerede i 700-tallet.
Markt Indersdorf er vokset op omkring augustinerklosteret Kloster Indersdorf der blev grundlagt i 1120.

Inddeling 
I Markt Indersdorf ligger følgende landsbyer og bebyggelser:
Aberl, Ainhofen, Ainried, Albersbach, Arnzell, Berg, Brand, Eglersried, Eichhofen, Eichstock, Engelbrechtsmühle, Erl, Frauenhofen, Gittersbach, Glonn, Grainhof, Gundackersdorf, Harreszell, Hartwigshausen, Häusern, Hirtlbach, Hörgenbach, Karpfhofen, Kattalaich, Kleinschwabhausen, Kloster Indersdorf, Kreut, Langenpettenbach, Lanzenried, Lochhausen, Markt Indersdorf, Neuried, Neusreuth, Niederroth, Oberainried, Obergeiersberg, Obermoosmühl, Ottmarshart, Puch, Ried, Riedhof, Schönberg, Senkenschlag, Siechhäusern, Stachusried, Stangenried, Straßbach, Tafern, Tiefenlachen, Unterainried, Untergeiersberg, Untermoosmühle, Wagenried, Weil, Wengenhausen, Westerholzhausen, Weyhern, Wildmoos, Wöhr.

Eksterne henvisninger
Odelzhausen

Odelzhausen er en kommune i Landkreis Dachau, i Regierungsbezirk Oberbayern i den tyske delstat Bayern, med godt 4.100 indbyggere. Odelzhausen udgør sammen med kommunerne Sulzemoos og Pfaffenhofen an der Glonn Verwaltungsgemeinschaft Odelzhausen.

Geografi 
Der er 14 landsbyer og bebyggelser i kommunen:
 Dietenhausen
 Ebertshausen
 Essenbach
 Gaggers
 Hadersried
 Höfa
 Lukka und Todtenried
 Miegersbach
 Roßbach
 Odelzhausen
 St. Johann
 Sittenbach
 Sixtnitgern
 Taxa

Trafik 
Odelzhausen ligger ved Bundesautobahn 8 Stuttgart–München.

Eksterne henvisninger 

 
 Kirker og kapeller i Odelzhausen
Samir Nasri

Samir Nasri (født 26. juni 1987 i Marseille, Frankrig) er en fransk fodboldspiller af algerisk afstamning, der spiller som midtbanespiller.

Klubkarriere

Olympique Marseille 
Nasris seniorkarriere startede i 2004, da han fik debut for Olympique Marseille i den franske Ligue 1. Han spillede for klubben i fire sæsoner og nåede 121 kampe og 11 mål for Marseille-klubben. I 2007 blev han kåret til "Årets unge spiller" i Ligue 1, foran blandt andet Olympique Lyon-talentet Karim Benzema.

Arsenal F.C. 

Nasris præstationer for Olympique Marseille tiltrak opmærksomheden fra Arsène Wenger, manager i den engelske Premier League-klub Arsenal F.C. Den 11. juli 2008 blev det offentliggjort at Arsenal havde skrevet kontrakt med Nasri, og han fik en god debut for holdet, da han scorede efter bare fire minutters spil af sin debutkamp mod West Bromwich. Den 8. november skød han sig for alvor ind i Arsenal-fansenes hjerter, da han scorede begge mål i en 2-1 sejr over ærkerivalerne Manchester United.

Manchester City 
Den 24. August 2011, valgte Samir Nasri at flytte til Manchester City. Han blev tildelt nummer "19". Han debuterede imod Tottenham og lavede tre assister. 1. Oktober 2011 scorede Samir Nasri sit første mål imod Blackburn Rovers med en sejr på 4-0.

Landshold 
Nasri debuterede for Frankrigs fodboldlandshold den 28. marts 2007 i en kamp mod Østrig, og repræsenterede efterfølgende sit land ved EM i 2008. Han scorede sit første landskampsmål 6. juni 2007 i en kamp mod Georgien. Pr. marts 2018 står han noteret for 41 landskampe og 5 mål.

Titler 
UEFA Intertoto Cup
 2005 med Olympique Marseille

Eksterne henvisninger

Referencer 

Fodboldspillere fra Frankrig
Fodboldspillere fra Olympique Marseille
Fodboldspillere fra Arsenal F.C.
Fodboldspillere fra Manchester City F.C.
Fodboldspillere fra Sevilla FC
Deltagere ved det europæiske mesterskab i fodbold 2008
Deltagere ved det europæiske mesterskab i fodbold 2012
Nasri

Nasri (arabisk: نصري) betyder støtte eller sejr, og det er et arabisk drengenavn, der også optræder som efternavn. Efternavnet findes hovedsageligt i Palæstina, Libanon, Syrien, Algeriet og Tunesien.

Steder 
 Nasri, landsby i området Gafr and Parmon Rural District, Gafr and Parmon District, Bashagard County, Hormozgan, Iran

Fornavn 
 Nasri (musiker), Canadisk singer-songwriter og musikproducer
 Nasri Atallah (født 1982), Libanesisk-britisk forfatter, forlægger og talentmanager
 Nasri Cheppy (1950–2010), Indonesisk filminstruktør
 Nasri Maalouf (1911–2005), Libanesisk politiker
 Nasri Shamseddine (1927–1983), Libanesisk sanger og skuespiller
 Nasri Badhy (1981 -) Engelsk erhvervsmand

Mellemnavn 
 Makram Nasri Kaiser (1930-1996), Egyptisk videnskabsmand og biolog

Efternavn 
 Assala Nasri (born 1969), Syrisk sanger
 Maya Nasri, Libanesisk skuespiller og sanger
 Neophytos Nasri (1670–1731), biskop af Saidnaya of the Melkite Greek Catholic Church og han havde en fremtrædende rolle i opsplitningen af den Melkik-kirken i 1724
 Noura Nasri, Tunisisk skytte og olympisk atlet
 Samir Nasri (født 1987), fransk fodboldspiller
 Yousef El Nasri (født 1979), Spansk langdistanceløber af marrokansk oprindelse
 Sana Nasri, Pakistansk soldat
 Tahar Nasri, Canadisk oversætter terminolog

Se også 
Personer
 Nasriddynastiet, det sidste muslimske dynasti i Spanien
 Nisha Patel-Nasri (1977-2006), britisk virksomhedsejer og mordoffer
 Mohamed Ben Riadh Nasri, en tunesisk fange i Guantanamo Bay Naval Base
Flertydige
 Al-Nasr (flertydig)
 Nasr (flertydig)
 Nasser (flertydig)
Petershausen

Petershausen er en kommune i Landkreis Dachau, i Regierungsbezirk Oberbayern i den tyske delstat Bayern, med knap 6.000 indbyggere.

Geografi 
Petershausen ligger ved floden Glonn, ca. 36 km fra München.

Inddeling 
Ud over Petershausen består kommunen af følgende landsbyer og bebyggelser: Asbach, Freymann, Glonnbercha, Göppertshausen, Höckhof, Kollbach, Lindach, Mittermarbach, Mühldorf, Oberhausen, Obermarbach, Piflitz, Sollern, Speckhof, Wasenhof, Weißling und Ziegelberg.
Pfaffenhofen an der Glonn

Pfaffenhofen an der Glonn (eller: Pfaffenhofen a.d.Glonn) er den vestligste kommune i Landkreis Dachau, i Regierungsbezirk Oberbayern i den tyske delstat Bayern, med knap 1.800 indbyggere. Den udgør sammen med kommunerne Odelzhausen og Sulzemoos Verwaltungsgemeinschaft Odelzhausen.

Geografie

Nabokommuner 
Nabokommuner til Pfaffenhofen a.d.Glonn er: Odelzhausen, Egenhofen (Landkreis Fürstenfeldbruck) og Ried (Landkreis Aichach-Friedberg)

Inddeling 
Kommunen Pfaffenhofen an der Glonn består af 11 landsbyer og bebyggelser
 Pfaffenhofen an der Glonn
 Bayerzell
 Ebersried
 Egenburg
 Kaltenbach
 Miesberg
 Oberumbach
 Stockach
 Unterumbach
 Wagenhofen
 Weitenried
Emmanuel Eboué

Emmanuel Eboué (født 4. juni 1983 i Abidjan, Elfenbenskysten) er en ivoriansk tidligere fodboldspiller, der spillede som forsvarsspiller. Han spillede blandt andet syv sæsoner i Arsenal, og nåede 79 kampe for Elfenbenskystens landshold.

Klubkarriere 
Eboué, der startede sin seniorkarriere med et ophold i ASEC Mimosas i sit hjemland, flyttede i 2002 til Belgien, hvor han skrev kontrakt med K.S.K. Beveren. Her spillede han de følgende to en halv sæson, inden han af Arsenals manager Arsène Wenger blev hentet til London-klubben i Premier League. Hans skifte skete officielt 1. januar 2005, og han debuterede få dage senere i en kamp mod Stoke City.

Eboués start i Arsenal blev fremragende, da klubben sikrede sig FA Cup-titlen i 2005 efter finalesejr over Manchester United. Han slog dog først for alvor igennem på holdet i sæsonen 2005-06, hvor han spillede adskillige vigtige kampe, og blandt andet var med til at føre holdet frem til finalen i Champions League, der dog blev tabt til spanske FC Barcelona.

Landshold 
Eboué spillede desuden for Elfenbenskystens fodboldlandshold, som han blandt andet repræsenterede ved VM i 2006 og VM i 2010. Han spillede sin første landskamp i september 2004 i en kamp mod Sudan

Titler 
FA Cup
 2005 med Arsenal F.C.

Spor Toto Superlig
 2011-2012 med Galatasaray SK

Eksterne henvisninger 

Fodboldspillere fra Elfenbenskysten
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Fodboldspillere fra Arsenal F.C.
Fodboldspillere fra Galatasaray SK
Röhrmoos

Röhrmoos er en kommune i Landkreis Dachau, i Regierungsbezirk Oberbayern i den tyske delstat Bayern, med godt 6.300 indbyggere.

Geografi 
Röhrmoos ligger ca. 25 km nordvest for München.
 
Der er 14 landsbyer og bebyggelser (i parentes oprindeligt navn, og ældste optegnelse)
Schwabhausen (Bayern)

Schwabhausen er en kommune i Landkreis Dachau, i Regierungsbezirk Oberbayern i den tyske delstat Bayern, med godt 6.000 indbyggere.

Geografi 
I Schwabhausen er der følgende landsbyer og bebyggelser:
Schwabhausen, Arnbach, Oberroth, Stetten, Puchschlagen, Rumeltshausen, Machtenstein, Unterhandenzhofen, Sickertshofen,
Rienshofen, Kappelhof, Armetshofen, Rothhof, Lindach, Edenholzhausen og Grub.
Kongeslottet i Warszawa

Kongeslottet i Warszawa (polsk Zamek Królewski) er et barokslot og et af Warszawas mest berømte landemærker. Det ligger ved Slotspladsen ved indgangen til den gamle by og har over 500.000 besøgende hvert år. Slottet er sammen med hele den gamle by i Warszawa indskrevet på UNESCOs liste over verdens kulturarv.

Slottet var den officielle residens for de polske monarker fra 1596 og frem til landets tredje deling i 1795. Det var også sæde for Sejmen og Senatet. Det var her, Europas første (og verdens anden) grundlov blev vedtaget den 3. maj 1791. Mellem 1926 og 2. verdenskrig var slottet sæde for den polske præsident. 

I sin flere hundredårige historie er slottet mange gange blevet skadet og plyndret af svenske, brandenburgske, tyske og russiske hære. Slottet blev delvis ødelagt af tyske bomber under invasionen af Polen og blev stærkt skadet af tyskerne under Warszawaopstanden. Det, som var tilbage, blev sprængt i luften af tyske ingeniører september 1944. 

En storstilet rekonstruktion begyndte tidligt i 1970'erne, og det genopbyggede slot er i dag en gren af Nationalmuseet og bruges i ceremonielle sammenhænge. Under belejringen af Warszawa i 1939 blev mange kunstværker, som befandt sig på slottet, skjult i en række kældre rundt omkring i byen og overlevede på den måde krigen.

Warszawa
Slotte i Polen
Tidsånden

Tidsånden (oversættelseslån fra tysk Zeitgeist, af Zeit ’tid’ og Geist ’ånd’) er et udtryk for en tidsperiodes intellektuelle og kulturelle klima. Med udtrykket påstås det således, at der er en identificérbar tendens eller trend i perioden.

Det tyske ord Zeitgeist er blevet indlånt i mange sprog, enten direkte eller oversat.

Ord og vendinger
Antagelse
Sulzemoos

Sulzemoos er en kommune i den vestlige del af Landkreis Dachau, i Regierungsbezirk Oberbayern i den tyske delstat Bayern, med knap 2.600 indbyggere. Sulzemoos udgør sammen med kommunerne Odelzhausen og Pfaffenhofen an der Glonn Verwaltungsgemeinschaft Odelzhausen.

Geografi 

I Sulzemoos ligger 11 landsbyer og bebyggelser:
 Sulzemoos
 Einsbach
 Haidhof
 Hilpertsried
 Lederhof
 Lindenhof
 Oberwinden
 Orthofen
 Unterwinden
 Wiedenzhausen
 Ziegelstadel

Eksterne henvisninger 

 Kirker og kapeller i Sulzemoos